[{"text_idx": "#000003", "text": "Ymunwch a\u0302 ni yn \u2018uwchlabordy\u2019 newydd cymdeithas"}, {"text_idx": "#000007", "text": "Y llawr gwaelod fydd ein \u2018drws ffrynt\u2019 i fentergarwch, lle gall ein partneriaid ddod o hyd i gyngor ac arbenigedd wyneb yn wyneb gan ein timau masnacheiddio ac effaith ymchwil mewnol, ymgysylltu a\u0302 busnesau a thimau partneriaeth a Datblygiad Proffesiynol Parhaus. Bydd cymorth deori ar gael drwy\u2019r bartneriaeth SETsquared, deorydd busnes prifysgol gorau\u2019r byd."}, {"text_idx": "#000008", "text": "Byddant yn eistedd ochr yn ochr a\u0302 staff craidd sy\u2019n rheoli SPARK \u2013 Parc Ymchwil y Gwyddorau Cymdeithasol, sy\u2019n dwyn ynghyd dros 350 o ymchwilwyr gwyddorau cymdeithasol o 12 grw\u0302p arbenigol blaenllaw, sy\u2019n canolbwyntio ar fynd i\u2019r afael a\u0302 heriau cymdeithasol."}, {"text_idx": "#000010", "text": "Bydd ymchwilwyr SPARK yn seiliedig ar y tri llawr uchod. Wedi\u2019i uno gan risiau \u2018cymdeithasol\u2019 canolbwynt a\u2019r posibilrwydd o goffi da, ein nod yw creu amgylchedd bywiog, deniadol ac ysgogol i annog meddwl creadigol y tu allan i\u2019r cyffredin, sgyrsiau a rennir, ac archwilio posibiliadau newydd."}, {"text_idx": "#000011", "text": "Bydd y Ganolfan Newid Hinsawdd a Thrawsnewid Cymdeithasol (CAST) \u2013 canolfan sy\u2019n canolbwyntio ar ddatblygu trawsnewidiadau cymdeithasol sydd eu hangen i gynhyrchu cymdeithas carbon isel a chynaliadwy yn seiliedig ar y llawr cyntaf, ochr yn ochr a\u0302 Chanolfan Polisi Cyhoeddus Cymru (WCPP) a\u2019r Ganolfan Ymchwil a Datblygu Gofal Cymdeithasol i Blant (CASCADE). Yma, bydd lleoedd ar gyfer rhanddeiliaid a chydweithredwyr allanol, ac yn yr un modd ar yr ail lawr, a fydd yn gartref i ganolfannau ymchwil mwy arbenigol; Canolfan Wolfson ar gyfer Iechyd Meddwl Pobl Ifanc, y Ganolfan Datblygu, Gwerthuso, Cymhlethdod a Gweithredu mewn Gwella Iechyd y Cyhoedd (DECIPHer) ac Y Lab sydd wedi ymrwymo i wella gwasanaethau cyhoeddus drwy arloesi dulliau a meddylfryd."}, {"text_idx": "#000013", "text": "Bydd y syniadau a\u2019r dychymyg creadigol yn cael eu gadael yn rhydd ar loriau pedwar a phump. Yma, yng nghanol yr adeilad, bydd cydweithwyr, graddedigion dawnus ac entrepreneuriaid sy\u2019n fyfyrwyr yn gweithio ochr yn ochr a\u0302 staff o Innovations@sbarc Caerdydd \u2013 canolfan y Brifysgol ar gyfer meithrin partneriaethau a chefnogi busnesau newydd a busnesau deillio sy\u2019n darparu amrywiaeth o weithgareddau arloesi, menter ac ymgysylltu. Byddant wedi\u2019u lleoli ochr yn ochr a\u0302 gofod cyd-weithio ac unedau y gellid eu gosod, gan alluogi ein cydweithwyr i weithio law yn llaw i brofi a threialu mentrau newydd. Mae\u2019r pumed llawr yn cynnwys wyth labordy gwlyb, pob un ag ardal ysgrifennu ar waha\u0302n ar gael ar gyfer sefydliadau allanol."}, {"text_idx": "#000014", "text": "Bydd mwy o unedau y gellir eu gosod ar gael ar lawr chwech, ar ben yr adeilad, lle bydd Uned Ymchwil Economaidd Cymru (WERU) a\u2019r Ganolfan Ymchwil Polisi Arloesi (CIPR) wedi\u2019u lleoli. Mae\u2019r llawr uchaf yn cynnwys gofod digwyddiadau ardderchog ac ystafell gyfarfod yn agor allan i falconi gyda golygfeydd gwych ar draws y ddinas."}, {"text_idx": "#000018", "text": "Defnyddio dull ysgol gyfan ar gyfer iechyd meddwl yng NghymruMedi 27, 2023\nDatblygu Rhwydwaith Ymchwil Iechyd mewn YsgolionMedi 20, 2023\nAlice: \u2018Roedd cael y cyfleoedd hyn wedi fy nghyflwyno i wahanol ddiwydiannau a llwybrau gyrfa\u2019 Medi 15, 2023\nRowan: \u2018Erbyn hyn, dwi\u2019n sicr bod gyrfa mewn ymchwil gwyddorau cymdeithasol yn rhywbeth yr hoffwn ei dilyn\u2019Medi 15, 2023\nEmma: Bydd yr interniaeth hon yn llywio\u2019r hyn y byddaf yn ei ddilyn yn y dyfodolMedi 15, 2023"}]